**Datum: 08.11.2023. SAOPŠTENJE ZA MEDIJE**

**m:tel na druženju sa studentima Fakulteta elektrotehnike u Tuzli**

*Koraci ka budućnosti: stipendije, studentska praksa, kvalitetan CV i intervju za posao*

U multimedijalnoj sali Fakulteta elektrotehnike u Tuzli predstavnici tima za ljudske resurse kompanije m:tel su kroz interaktivno predavanje razgovarali sa studentima treće i četvrte godine o važnim temama koje se tiču njihove budućnosti.

Predavači su predstavili aktuelni [**konkurs za 14. generaciju m:tel stipendista**](https://mtel.ba/Stipendije) koji je otvoren do **15. decembra ove godine,** a osim toga su studente upoznali sa procesom pripreme za intervju, situacijama i očekivanjima koje im predstoje na početku razvoja karijere, s obzirom na to da je zaposlenje prva važna stepenica u karijeri nakon završetka studiranja.

Studenti su iz prve ruke dobili savjete kako napisati dobar CV, o čemu treba voditi računa na razgovoru za posao te su saznali kako se odvija proces selekcije.

Takođe, studentska praksa u kompaniji m:tel se pokazala kao odličan način da iskusni i kvalitetni mentori upoznaju mlade kolege o tehnologijama i procesima jednog savremenog telekom sistema pa je i ovoga puta bilo zanimljivih pitanja na tu temu.

Širenjem praktičnog znanja, studenti mogu pronaći svoje mjesto upravo u m:tel-u i uspješno zakoračiti na tržište rada.

Ključne riječi: m:tel, studenti, praksa, zaposlenje, karijera  
Izvor fotografije: m:tel